สวัสดีคะ อยากทราบว่าตัวเองเป็นอะไร คิดแต่เรื่องผิดหวัง จากไม่เคยคิดอยากฆ่าตัวตายหรือทำร้ายตัวเอง ก็ทำ รู้สึกเบื่อไม่อยากทำอะไร เหนื่อยตลอดเวลา เวลาโมโหหงุดหงิดมีอาการควบคุมตัวเองไม่อยู่ ขาดสติ ทำร้ายตัวเอง ทำร้ายข้าวของ มีอาการสั่น อ่อนเพลีย ทรงตัวไม่อยู่ เหมือนจะชัก จะเป็นลม มือไม่อยู่เฉย ได้ยินเสียงคนพูดแว่วๆก็ปวดหัว รำคาญเสียงนั้น ชอบหลงๆลืมๆ จำอะไรไม่ค่อยได้ คิดไรไม่ค่อยออก ชอบปวดหัวมากบ่อยๆ แล้วค่อยปวดแบบให้เรารำคาญเป็นติดต่อกัน 1-3 วัน ชอบปวดหัวไมเกรนด้วย ตัวเองเริ่มพูดติดๆขัดๆ หูไม่ค่อยได้ยิน และมีชอบมีอาการใจสั่น แน่นหน้าอก มีเจ็บจี๊ดๆอกข้างซ้ายบ้าง อ่อนเพลีย ไม่ทราบสาเหตุคะ
สวัสดีค่ะ อาการดังกล่าวมานั้น อาจเกิดจาก-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-โรคซึมเศร้า-ปัญหาในการปรับตัวเข้ากับสิ่งแวดล้อม-มีความผิดปกติในการควบคุมอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ทำอะไรที่เคยทำแล้วสนุกก็ไม่สนุกหากมีภาวะซึมเศร้านานติดต่อกันเกิน 2 อาทิตย์ โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าแต่จากอาการที่กล่าวมาทั้งหมดค่อนข้างหลากหลาย อาจจะมีเรื่องความผิดปกติทางอารมณ์อื่นๆซ่อนอยู่ด้วย แนะนำพบจิตแพทย์เพื่อประเมินสภาพจิตและรักษาไม่ว่าจะเป็นการทำจิตบำบัดหรือการใช้ยาการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ หากรู้สึกว่าขาดสติ ควรรู้ตัวเองและสงบสติอารมณ์ นับ1-10 ในใจก่อนที่จะลงมือทำร้ายตัวเองหรือข้าวของ ควรพักผ่อนให้เพียงพอ